b'\n_START_ARTICLE_\nIda Bobach\n_START_SECTION_\n2006\n_START_PARAGRAPH_\nI 2006 debuterede Ida Bobach til juniorverdenmesterskabet i Druskininkai, som gav 49. plads p\xc3\xa5 sprintdistancen, 20. p\xc3\xa5 mellemdistancen og en 49. plads p\xc3\xa5 den lange distance. Hendes storebror, S\xc3\xb8ren Bobach, blev juniorverdenverdensmester samme \xc3\xa5r. Dette \xc3\xa5r blev hun dansk mester i stafet sammen med Zenia Hejlskov Mogensen og Kari Johansen.\n_START_SECTION_\n2007\n_START_PARAGRAPH_\nHun repr\xc3\xa6senterede ogs\xc3\xa5 Danmark i juniorverdensmesterskabet 2007 i Wales, og her blev hendes bedste resultat en 19. plads p\xc3\xa5 mellemdistancen.\n_START_SECTION_\n2008\n_START_PARAGRAPH_\nVed juniorverdenmesterskabet i G\xc3\xb8teborg 2008 vandt hun sin f\xc3\xb8rste internationale medalje. Det gjorde hun i stafet med Signe Klinting og Maja Alm. P\xc3\xa5 mellemdistancen blev hun nr. 14, 45 p\xc3\xa5 mellemdistancen og 22 p\xc3\xa5 langdistancen.\n_START_SECTION_\n2009\n_START_PARAGRAPH_\nVed juniorverdensmesterskabet i Trentino 2009 vandt hun en medalje i alle fire discipliner, deriblandt guld p\xc3\xa5 langdistance. P\xc3\xa5 langdistancen var hun over et minut foran Jenny L\xc3\xb6nnkvist, der blev nr. to. Hun vandt s\xc3\xb8lvmedalje i sprint, bronzemedalje p\xc3\xa5 mellemdistancen og en bronzemedalje i stafetten med Emma Klingenberg og Signe Klinting.\n_START_SECTION_\n2010\n_START_PARAGRAPH_\nJuniorverdensmesterskabet i Aalborg i 2010 blev en stor triumf for Ida Bobach, idet hun vandt alle guldmedaljerne p\xc3\xa5n\xc3\xa6r mellemdistancen, hvor hun m\xc3\xa5tte udg\xc3\xa5 med en forvredet ankel. Hun vandt guld p\xc3\xa5 sprint- og langdistance samt i stafetten med Emma Klingenberg og Signe Klinting.\n_START_SECTION_\n2011\n_START_PARAGRAPH_\nI 2011 ved juniorverdensmesterskabet i Polen vandt hun en guldmedalje p\xc3\xa5 sprintdistancen og scorede hattrick med den tredje guldmedalje i tr\xc3\xa6k p\xc3\xa5 langdistancen, og her vandt hun ogs\xc3\xa5 en guldmedalje p\xc3\xa5 mellemdistancen. Hun blev derfor den f\xc3\xb8rste, der havde vundet guld p\xc3\xa5 alle individuelle distancer.\n_START_SECTION_\nSeniorkarriere\n_START_PARAGRAPH_\nI den store og anerkendte stafet Tiomila deltog hun med sin svenske klub Ulricshamns OK. Hun lagde ud med at vinde den f\xc3\xb8rste tur for Ulricshamn, der endte med en andenplads, i et felt med over 300 hold._NEWLINE_Mens hun stadig var junior, blev hun udtaget til seniorverdensmesterskabet i Trondheim, Norge, Her kvalificerede hun sig til finalen p\xc3\xa5 mellemdistancen og blev nr. 13  i finalen, der havde over 45 startende. Hun vandt den f\xc3\xb8rste tur for det danske stafethold, der derudover bestod af Maja Alm og Signe S\xc3\xb8es, og som sluttede som nr. fem mellem 28 hold._NEWLINE_Ved VM i 2011 deltog Ida Bobach stadig som juniorl\xc3\xb8ber og opn\xc3\xa5ede det bedste danske resultat i kvindeorientering siden 1974 med sin s\xc3\xb8lvmedalje p\xc3\xa5 mellemdistancen. Dette resultat kopierede hun ved VM i 2014._NEWLINE_Ved VM i 2015 satte Bobach en forel\xc3\xb8big krone p\xc3\xa5 v\xc3\xa6rket med to guldmedaljer, idet hun f\xc3\xb8rst sammen med Emma Klingenberg og Maja Alm vandt en suver\xc3\xa6n sejr i stafet, hvor de var over tre minutter foran de norske s\xc3\xb8lvmedaljevindere, og et par dage senere f\xc3\xb8jede en lige s\xc3\xa5 sikker sejr p\xc3\xa5 den individuelle lange distance til sin rekordliste.'